Čarls Tejlor proglašen krivim
Bivši liberijski predsednik proglašen je krivim za ratne zločine i zločine protiv čovečnosti tokom građanskog rata u Sijera Leoneu
Specijalni sud za Sijera Leone zaključio je da je Čarls Tejlor pomagao i naoružavao pobunjenike u građanskom ratu u Sijera Leoneu i time doprineo ozbiljnom kršenju ljudskih prava. Predsedavajući sudija Ričard Lusik izjavio je da je sud jednoglasno proglasio Tejlora krivim po svih 11 tačaka otpužnice. Tejlor je takođe proglašen krivim zbog doprinosa silovanjima, seksualnom ropstvu, regrutovanju dece vojnika, trgovini belim robljem i drugim zločinima. On je prvi šef države koga je osudio jedan međunarodni sud od Nirnberškog procesa 1946. i presude Karlu Denicu, koji je na kratko vladao nacističkom Nemačkom posle Hitlerove smrti. , kazala je glavni tužilac Brenda Holis. Tejloru će kazna biti izrečena 30. maja. On je odbacio krivicu za zločine i ima pravo da uloži žalbu na presudu. ”, kazala je njegov advokat Kortni Grifits. Tužilaštvo navodi da je Tejlor bio organizator građanskog rata u Sijera Leoneu, gde je naoružavao pobunjenike Revolucionarnog ujedinjenog fronta u zamenu za “krvave dijamante” iz rudnika u istočnom delu Sijera Leonea. Tejlor je uhapšen i izručen sudu 2006., tri godine posle podizanja optužnice i njegove ostavke na mesto predsednika. Suđenje, koje je počelo 2007. u Fritaunu, premešteno je u Hag, zbog strahovanja u pogledu regionalne bezbednosne situacije.